বীরভূম কাণ্ডে তৃণমূল নেতা স্বপন সেন সহ গ্রেফতার ১০

বীরভূম: মঙ্গলবার কেষ্ট ও কাজল ঘনিষ্ঠদের সংঘর্ষে রণক্ষেত্র হয়ে উঠেছিল বীরভূম (Birbhum)। বালির টাকা ভাগাভাগি নিয়ে তৃণমূলের দুই গোষ্ঠীর (TMC Inner Clash Birbhum) মধ্যে বচসা বাধে। এই ঘটনায় কাজল শেখ অনুগামী স্বপন সেন (Trinamool leader Swapan Sen) সহ ১০ জনকে গ্রেফতার করল কাঁকরতলা থানার পুলিশ। বুধবার তাঁদেরকে দুবরাজপুর আদালতে পেশ করা হয়। এখনও যাঁরা পলাতক তাঁদের তল্লাশি শুরু করেছে পুলিশ। তবে গ্রামের পরিস্থিতি এখন স্বাভাবিক। পাশাপাশি এই ঘটনায় কাঁকরতলার থানার ওসি পূর্ণেন্দু বিকাশ দাসকে ক্লোজ করার সিদ্ধান্ত নিল বীরভূম জেলা পুলিশ সুপার আমনদ্বীপ সিং। অস্থায়ীভাবে কাঁকরতলার থানার ওসির দায়িত্বে দুবরাজপুরের সার্কেল ইন্সপেকটর শুভাশিস হালদার।

উল্লেখ্য, মঙ্গলবার ভরদুপুরে একের পর এক বোমার বিকট শব্দে কেঁপে উঠেছিল বীরভূম। চোখে দেখা যাচ্ছিল না কিছুই চারিদিকে ধোঁয়ায় ধোঁয়া। জামালপুরে বোমাবাজিতে উত্তেজনা ছড়িয়েছিল। স্থানীয় সূত্রে খবর, বালির টাকা ভাগাভাগি নিয়ে তৃণমূলের দুই গোষ্ঠীর মধ্যে সংঘর্ষ বাধে। এই ঘটনায় তৃণমূল নেতা স্বপন সেন সহ ১০ জনকে গ্রেফতার করেছে পুলিশ। এখনও বেশ কয়েকজন পলাতক। এদিন আদালত চত্বরে তৃণমূল নেতা স্বপন সেন জানান, যাঁরা লড়াই করে তৃণমূল কংগ্রেসকে নিয়ে এসেছে আজ তাঁরা সবাই বাদ। অশোক ঘোষ, দীপক ঘোষ, অশোক মুখার্জি মারা গিয়েছে দলকে ধরে রেখেছি। আজকে সবথেকে বড় পাওনা স্বপন সেনের। দুর্দিনে তৃণমূল করেছি। আর তৃণমূল কংগ্রেসের সংগঠন কী রকম করতে হয় দেখিয়ে দিয়েছি।

আরও পড়ুন: কাঁকরতলার থানার ওসিকে ক্লোজ বীরভূম জেলা পুলিশ সুপারের

গত বছর জামিনে জেল থেকে মুক্তি পান অনুব্রত মণ্ডল (Anubrata Mondal)। প্রায় দু’বছর পরে তিনি জেলায় ফেরার পর দলের মধ্যে ফের গোষ্ঠীকোন্দল মাথাচাড়া দিয়েছে। রাজনৈতিক মহলের মতে একসময় অনুব্রতর অনুমতি ছাড়া বীরভূমের গাছের পাতাও নড়ত না। তাঁর ইশারাতে বাঘে গরুতে এক ঘাটে জল খেত। অনুব্রতর গ্রেফতারের পর প্রায় দুবছরের কাছাকাছি বীরভূমের সংগঠনকে সামলেছেন কাজল শেখ। লালমাটির দেশে নিজের আদালা জায়গা করে নিয়েছেন কাজল। তাছাড়াও অনুব্রতহীন বীরভূমে পঞ্চায়েত ও লোকসভা নির্বাচনে ব্যাপক সাফল্য পেয়েছে তৃণমূল। জেল মুক্তির পর নিজের গড়েই কিছুটা ব্যাকফুটে কেষ্ট। এরপরই অনুব্রত এবং বীরভূমের জেলা সভাধিপতি কাজল শেখের (Kajal Sheikh) অনুগামীদের মধ্যে মারামারি, সংঘর্ষ হয়েছে। গোষ্ঠীকোন্দল রুখতে দু’পক্ষ বার্তা দিয়েছে। অনুব্রত দাবি করেন, বীরভূমে কোনও গোষ্ঠীকোন্দল নেই। কাজল শেখের কথায়, ‘বীরভূম জেলায় তৃণমূলের একটাই গোষ্ঠী, সেটা হল মমতা বন্দ্যোপাধ্য়ায় নেতৃত্বাধীন গোষ্ঠী।

অন্য খবর দেখুন